પૂર્વ વડાપ્રધાન અટલબિહારી વાજપેયીજી હવે આપણી વચ્ચે સદેહે નથી રહ્યા, પણ તેમનાં કાર્યોની યાદ હંમેશાં આપણી વચ્ચે રહેશે. અટલજી સમગ્ર ભારતના ખૂણે ખૂણે જઈ ચૂક્યા હતા. તેઓ કચ્છમાં સૌ પ્રથમ કચ્છ સત્યાગ્રહ વખતે આવ્યા હતા અને દિવસો સુધી અહીં રોકાયા હતા. એ પછી ૨૦૦૧માં કચ્છમાં વિનાશક ભૂકંપ આવ્યો ત્યારે વડાપ્રધાન અટલબિહારી વાજપેયી ગણતરીના દિવસોમાં કચ્છની મુલાકાતે કચ્છના લોકોને ધરપત આપવા દોડી આવ્યા હતા. કચ્છ આવીને તેમણે પહેલું કામ ભૂકંપગ્રસ્ત કચ્છમાંથી હિજરત રોકવાના હેતુથી કચ્છમાં આવનારા ઉદ્યોગો માટે પાંચ વર્ષ માટે ‘ટેક્સ હોલિ-ડે’ની જાહેરાત કરી હતી.